গরমের ছুটিতে কমল দিনের সংখ্যা, বড় সিদ্ধান্ত পর্ষদের

ওয়েবডেস্ক- গরমের ছুটির (Summer Vacation) কী নিয়মে পরিবর্তন! এবার গ্রীষ্মের ছুটি মাত্র ৬ দিন। এমনটাই সিদ্ধান্ত নিয়েছে পশ্চিমবঙ্গ মধ্যশিক্ষা পর্ষদ (West Bengal Board of Secondary Education) । আগামী শিক্ষাবর্ষ থেকে এই নিয়মেই ছুটি পাবে পড়ুয়ারা। মঙ্গলবার আগামী শিক্ষাবর্ষের ছুটির ক্যালেন্ডার প্রকাশ করেছে পর্ষদ। সেখানেই এই দেখা গেছে গরমের ছুটির দিন ধার্য করা হয়েছে মাত্র ৬ দিন। ১১ মে থেকে ১৬ মে পর্যন্ত ওই ছুটির দিন ধার্য করা হয়েছে।

আগামী শিক্ষাবর্ষ অর্থাৎ ২০২৬ সালে সরকার পোষিত ও সরকারি সাহায্যপ্রাপ্ত স্কুলগুলির পড়ুয়ারা এই নিয়মের আওতায় মাত্র ৬ দিন ছুটি পাবে। পর্ষদের যুক্তি, নিয়মানুযায়ী ছরে স্কুলগুলিকে ৬৫ দিন ছুটি বরাদ্দ করা হয়। নতুন করে অনেক ছুটি দেওয়া হচ্ছে। ফলে গরমের ছুটিতে কাটছাঁট। তবে দুর্গাপুজোকে কেন্দ্র করে শারদোত্সব উপলক্ষে ২৮ দিন ছুটি দেওয়া হয়েছে।

আরও পড়ুন- তালিকায় ‘ভূত’ খুঁজতে দুয়ারে কমিশনের বিশেষ পর্যবেক্ষক, সোনাগাছিতেও চালু বিশেষ ক্যাম্প

পর্ষদের তরফে জানানো হয়েছে, গুরু রবিদাসের জন্মদিন, বীর চিলাবাই-র জন্মদিবস, ইস্টার স্যাটারডে, হুল দিবস, করম পুজো—এমন দিনগুলিতে স্কুল ছুটি দেওয়া হয়। এছাড়া, অতিরিক্ত গরমের জন্যও প্রায় প্রতি বছরই রাজ্য সরকার বাড়তি ছুটি দিয়ে থাকে। গত বেশ কয়েক বছর গ্রীষ্মে তাপপ্রবাহ থেকে লু বইছে। ফলে তখন সরকারি স্কুলগুলিতে পড়ুয়াদের কথা বিবেচনা করে ছুটি দেওয়া হয়। ফলে পড়ুয়াদের কথা বিবেচনা করেই এই সিদ্ধান্ত নেওয়া হয়েছে। যাতে তাদের পড়াশোনায় বিঘ্ন না ঘটে, নির্দিষ্ট সময়ে সিলেবাস শেষ করা যায়।

দেখুন আরও খবর-